Listas de Tigre (Encélado)

miniatura|Panorámica do polo sur de Encélado tomada pola sonda *Cassini*. As Listas de Tigre, dende a abaixo a esquerda ata arriba a dereita, son as sulci Damascus, Baghdad, Cairo, Alexandria e Camphor.

As **Listas de Tigre** de Encélado consisten en catro depresións lineais *cuasi-paralelas* na rexión polar sur da lúa saturniana. A sonda Cassini obtivo observacións en resolucións máis altas durante un sobrevoo rasante de Encélado que tivo lugar o 14 de xullo do 2005. Estas observacións revelan que as listas de tigre poden ser cristas de baixa altitude cunha fenda central.

## Nomes 
As listas de tigre é un termo non oficial dado a estas catro *sulci* con base no seu albedo distintivo. As *sulci* (sucos, fendas e cristas *cuasi-paralelas*), como Samarcanda Sulci e Harran Sulci, recibiron nomes de cidades ou países mencionados no libro *As mil e unha noites*. En novembro do 2006, as listas de tigre recibiron os nomes oficiais de Alexandria Sulcus, Cairo Sulcus, Baghdad Sulcus e Damascus Sulcus (Camphor Sulcus é un accidente xeolóxico menor, que se ramifica a partir de Alexandria Sulcus). As sulci Baghdad e Damascus son as máis activas, pola contra Alexandria Sulcus é a menos activa.

## Aparencia e xeoloxía 
miniatura|Mapa do hemisferio sur de Encelado (2007)
Imaxes da cámara ISS a bordo da sonda *Cassini* amosaron 4 *raias de tigre* que podían ser unha serie de depresións lineais *cuasi-paralelas* flanqueadas a cada lado por cristas de baixa altitude. Este material aparece escuro a través do filtro IR3 da cámara da sonda Cassini (lonxitude de onda central de 930 nanómetros), dando as listas de tigre un aspecto escuro nas imaxes de filtro claro e unha aparencia azul-verdosa en falsas cores, preto do ultravioleta, e en imaxes do infravermello próximo amósanse cunha cor verde. O espectrómetro de mapeo visual e infravermello (VIMS) tamén detectou xeo de dióxido de carbono e compostos orgánicos simples retidos dentro das raias de tigre.

## Criovulcanismo 
miniatura|left|150px|Encélado - Polo Sur - Cunca de géiseres (10-08-2014).
miniatura|right|150px|Encélado - Polo Sur - Géiseres espallando auga dende lugares variados ó longo das *listas de tigre*.
Observacións da sonda *Cassini* feitas durante o sobrevoo do 14 de xullo de 2005, amosaron unha rexión criovolcanicamente activa en Encélado centrada sobre a rexión das raias de tigre. O instrumento CIRS revelou que a rexión das listas de tigre ó completo (a partir de 70° de latitude sur) estaba máis quente do esperado, que se está só fose quentada pola luz solar. A cantidade de material dentro das plumas suxire que estas están xeradas por unha masa líquida preto da superficie.

## Relación co anel E de Saturno 
As plumas dos géiseres de Encélado son semellantes en composición química ás dos cometas, e semellan se-la fonte orixinal do material do anel E. O anel E é o anel máis exterior e ancho de Saturno (a excepción do difuso e feble anel Phoebe). O anel é extremadamente ancho pero moi difuso, composto por xeo microscópico e po, está situado entre as órbitas de Mimas e Titán.

Numerosos modelos matemáticos indican que este anel é inestable, cunha esperanza de vida de entre 10.000 a 1.000.000 anos, polo tanto, as partículas que compoñen o anel deben ser substituídas. Encélado orbita dentro deste anel, na súa parte máis estreita pero que é ó mesmo tempo o lugar de maior densidade do anel, o cal levou dende a década dos 80 a sospeitar que Encélado era a fonte principal de partículas do anel E. Esta hipótese foi confirmada durante os 2 primeiros sobrevoos rasantes que fixo a sonda *Cassini* no 2005.

700px|miniatura|center|Vista de perfil da órbita de Encélado, amosando a súa relación con anel E.

File:E ring with Enceladus.jpg|Encelado orbitando Saturno dentro do anel E.
File:PIA17191-SaturnMoon-Enceladus-TendrilSims-20150414.jpg|Rizos das emisións de partículas dos géiseres de Encélado - comparativa de imaxes ("a";"c") con simulacións por computadora.
File:PIA17192-SaturnMoon-Enceladus-GeyserLocations-20150414.jpg|Rexión do polo sur de Encélado - situación dos géiseres máis activos.

[[Ficheiro:PIA19061-SaturnMoonEnceladus-CurtainNotDiscrete-Eruptions-20150506.jpg|miniatura|center|600px|As erupcións de Encélado semellan ser discretos chorros de material, pero de xeito continuo, coma unha especie de *cortina eruptiva*(vídeo animado)]]

## Notas 
## Véxase tamén 
### Ligazóns externas 
* Fountains of Enceladus&nbsp;– Moon of Saturn at Cosmic Secrets